Pornographia infantil

On denomina pornographia infantil ille typo de pornographia realisate con minores de etate. Su production es illegal in tote le mundo e in alcun paises lo es mesmo su possession.

Inter le fin del annos sexanta e le initio del octanta, in paises como Danmark, Germania, Paises Basse, Statos Unite e Svedia, on publicava, profitante un vacuo juridic que permitteva le distribution de pornographia infantil, revistas como Lolita,Howitt, Dennis; Kerry, Sheldon. Sex Offenders and the Internet (in anglese). New York: John Wiley & Sons, 2007, p. 75. . Piccolo, Boy e alteres, ubi appareva de simple nudes infantil usque a scenas de sexo explicite, tanto de incesto quanto de actos con minores.Santiago, Pablo. Alicia en el lado oscuro. Madrid: Imagine, 2004, p. 335. (in espanhol) In alcun casos, productores comercial como Color Climax Corporation assumiva lor distribution.Jenkins, Philip. Beyond Tolerance: Child Pornography on the Internet (in anglese). New York: NYU Press, 2001, pp. 31-32. . 

 Campanias de 1977 contra le pornographia infantil  
In 1976 Robin Lloyd, correspondente del NBC, publicava For Money or Love: Boy Prostitution in America [Pro denero o pro amor: Prostitution infantil in America].Lloyd, Robin. For Money or Love, Boy Prostitution in America. New York: Vanguard Press. On publicava tamben un edition de iste libro pro le Regno Unite sub le titulo: PIayland: A study of Boy Prostitution. London: Blond & Briggs, 1976. In le libro, cuje introduction era scribite per un senator del Statos Unite, Lloyd affirmava que existeva un immense rete de prostitution que involveva plus de 300 000 pueros. Le idea que detra le pornographia infantil se occulta un grande negotio basate super le exploitation de minores se initiava con iste libro. Totevia, in nulle parte del obra il ha nulle base empiric pro le numero 300 000; Lloyd ipse admitteva que illo era solmente un hypothese de travalio que ille habeva suggerite a plure expertos pro poner a prova lor reactiones.Ibid., pagina 226. 

Isto non impediva Judianne Densen-Gerber, directrice de Odyssey House, un catena de clinicas de tractamento residential pro toxicomanos, de se appropiar del cifra como si illo representava un statistica confidibile e de initiar, in 1977, un campania pro movilisar le opinion public in contra del pornographia infantil, accusante le homosexuales de producer lo e distribuer lo a grande scala. De su parte, le miss Statos Unite Anita Bryant initiava altere campania sub le motto "Que nos salva nostre infantes", tentante presentar tote le homosexuales como violatores de pueros e affirmante que "le homosexuales ha necessitate de recrutar nostre infantes pro assecurar lor superviventia e le diffusion de lor movimento". Le campania de Bryant le permitteva indurar le legislation e reducer le derectos civil al homosexuales in le contato de Dade (Florida).

Le media sequeva le historias super exploitation infantil in detalio. Durante 1977 le jornales national publicava novem articulos in respecto.The Readers' Guide to Periodical Literature. Le computo es realisate a partir del articulos registrate sub le categorias de pornographia infantil e abuso sexual infantil, introducite in 1974. The New York Times, un quotidian cognoscite pro evitar le sensationalismo, publicava 27 articulos ille anno, in comparation con un in le duo annos anterior. Quando in maio 1977 le popular programma de television 60 Minutes dedicava un edition al pornographia infantil se discatenava un unda de litteras al politicos. Ille primavera un subcommittee del Committee de Affaires Judicial del Camera de Representantes celebrava un serie de audientias super le thema que se prolongava usque al autumno, mantenente le pornographia infantil in le notitias del SUA.Exploitation Sexual Infantil, audientias ante le Subcommittee super le Crimine del Committee Judicial, Camera de Representantes, 95-e Congresso, 1-e Session, 23 e 25 de maio, 10 de junio e 20 de septembre 1977. Serial nro 12, pagina 194. On creava un platteforma contra le pornographia infantil, cuje appellos pro implantar mesuras plus rigorose recipeva un ample appoio politic in le climate de panico moral regnante.Schuijer, Jan; Rossen, Benjamin. "The Trade in Child Pornography" (in anglese), IPT Journal, Vol. IV, 1992.

Le mesme anno le governo promulgava le Lege super Exploitation Sexual Infantil,Lege super Exploitation Sexual Infantil (18 U.S.C. 2251-2253). le qual prohibe le utilisation de minores de etate in le realisation de pornographia, le transporto de infantes a transverso le frontieras statal, le prisa de imagines pornographic de minores e le production e diffusion de publicitate super pornographia infantil.In 1980, le governos de Danmark e Svedia implantara mesuras simile. Le Paises Basse lo facera in 1984. Iste tres paises era usque ille momento le principal productores de pornographia infantil in un epocha in le qual illo era ancora legal e alcun productores commercial, como Color Climax Corporation, includeva apertemente filmes e revistas de iste typo in lor catalogos. Fonte: Jenkins, Philip. Beyond Tolerance: Child Pornography on the Internet (in anglese). New York: NYU Press, 2001, pp. 31-32. .  Desde alora, le lucta contra le prostitution e le pornographia infantil deveniva le cavallo de battalia del stato contra le pedophilos.
 Prohibition del possession de pornographia infantil  

In 1990, le Tribunal Supreme del Statos Unite declara delicto le possession de pornographia infantil,The History of the Child Pornografy Guidelines  (in anglese) United States Sentencing Comission, 2009 mesura que sera imitate plus tarde per altere paises. Desde alora, mille de personas suspiciose de pedophilia sera arrestate sub accusas de possession de pornographia infantil in tote le mundo, super toto a partir del popularisation de internet.In 2008, le Ministerio del Interior de Espania publicava un reporto super le evolution del criminalitate in le qual on indicava que desde le anno 2000 on habeva arrestate 3.316 personas in le quadro de operationes contra le pornographia infantil in iste pais.

 R. c. Sharpe  
In 2001, le Tribunal Supreme de Canada adoptava un resolution judicial que ratificava le dispositiones del codice penal super possession de pornographia infantil como un limitation valide del derecto al libertate de expression.Punctos 129 e Punctos 241 e 242 del conclusiones del tribunal: R. c. Sharpe, Tribunal Supreme de Canada Le decision se prendeva depost un recurso de inconstitutionalitate interponite per John R. Sharpe, un pedophilo arrestate pro possession de pornographia infantil que adduceva ante le tribunales que le leges canadian super pornographia infantil violava le derecto al libertate de expression e de pensamento.The Pornography laws, CBC.caThe Supreme Court and child porn CBC News

 Notas 

 Referentias 

Categoria:Delictos
Categoria:Pedophilia